Роднае слова

**«Ро́днае сло́ва»** — навукова-мэтадычны ілюстраваны часопіс Міністэрства адукацыі Рэспублікі Беларусь.

Часопіс уключаны Найвышэйшай атэстацыйнай камісіяй Беларусі ў Пералік навуковых выданьняў Рэспублікі Беларусь для апублікаваньня вынікаў дысэртацыйных дасьледаваньняў па філялягічных навуках, мастацтвазнаўстве, культуралёгіі, пэдагагічных навуках (тэорыя і мэтодыка навучаньня беларускай мове і літаратуры).

## Тэматыка
Часопіс асьвятляе пытаньні, зьвязаныя з мовазнаўчай, літаратуразнаўчай і культуралягічнай адукацыі ў сярэдніх і вышэйшых навучальных установах. Асьвятляе пытаньні літаратурнай, мовазнаўчай і культуралягічнай адукацыі ў сярэдняй школе і ВНУ. Зьмяшчае матэрыялы па гісторыі нацыянальнай культуры, пра сучасны літаратурны працэс, лінгвістычныя праблемы, міжмоўныя сувязі, адметнасьць беларускай мовы.

Асноўныя разьдзелы: «Школа і нацыянальнае Адраджэньне», «Філялёгія», «Мэтодыка і вопыт», «Калі закончыўся ўрок», «Міжпрадметныя сувязі», «Культура Беларусі», «На ростанях».На сваіх старонках адлюстроўвае шляхі разьвіцьця нацыянальнай школы, пэдагагічнага майстэрства, дасягненьні філялягічнай навукі.

## Гісторыя
Часопіс быў заснаваны ў 1987 г. як штомесячнае навуковае і мэтадычнае выданьне для настаўнікаў беларускай мовы і літаратуры. Пачаў выходзіць у студзені 1988 г. у Менску на беларускай мове штомесячна, як «Беларуская мова і літаратура ў школе». У 1992 г. быў перарэгістраваны пад новай назовай — «Роднае слова».

За 25 гадоў дзейнасьці было выдадзена больш за 3 млн экзэмпляраў. У сярэдзіне 1990‑х гг. часопіс меў найбольшы тыраж — каля 10 тысячаў экзэмпляраў.

## Узнагароды
* 2008 г. — Дыплём ляўрэята IV Нацыянальнага конкурсу друкаваных сродкаў масавай інфармацыі «Залатая Літара» ў намінацыі «Лепшы навуковы, навукова-папулярны часопіс»;
* 2008 г. — Дыплём удзельніка ХІІ Міжнароднай спэцыялізаванай выставы «СМІ ў Беларусі»;
* 2008 г. — Дыплём Саюза пісьменьнікаў Беларусі;
* 2010 г. — Дыплём удзельніка ХІV Міжнароднай спэцыялізаванай выставы «СМІ ў Беларусі»;
* 2010 г. — Дыплём ляўрэята VI Нацыянальнага конкурсу друкаваных сродкаў масавай інфармацыі «Залатая Літара» ў намінацыі «Лепшыя матэрыялы навуковай і навукова-папулярнай тэматыкі»;
* 2012 г. — Дыплём ляўрэята VIІІ Нацыянальнага конкурсу друкаваных сродкаў масавай інфармацыі «Залатая Літара» ў намінацыі «Лепшыя матэрыялы навуковай і навукова-папулярнай тэматыкі»;
* 2013 г. — Грамата Інстытуту журналістыкі Беларускага дзяржаўнага ўнівэрсітэта;
* 2013 г. — Грамата Міністэрства культуры Рэспублікі Беларусь;
* 2013 г. — Дыплём Міністэрства адукацыі Рэспублікі Беларусь за ўдзел у ХV Рэспубліканскай выставе навукова-мэтадычнай літаратуры, пэдагагічнага вопыту і творчасьці навучэнскай моладзі «Я — грамадзянін Беларусі»;
* Дыплём Міністэрства адукацыі Рэспублікі Беларусь за ўдзел у ХVІ Рэспубліканскай выставе навукова-мэтадычнай літаратуры, пэдагагічнага досьведу і творчасьці навучэнскай моладзі (2015);
* Падзяка філялягічнага факультэту БДУ (2016);
* Падзяка выдавецтва «Адукацыя і выхаваньне», часопісу «Беларуская мова і літаратура» (2016);
* Падзяка Міністра інфармацыі Рэспублікі Беларусь (2018);
* Падзяка Нацыянальнага мастацкага музэю Рэспублікі Беларусі (2022);
* Падзяка Дзяржаўнага літаратурнага музэю Янкі Купалы (2022);
* Падзяка Дзяржаўнага літаратурна-мемарыяльнага музэю Якуба Коласа (2022);
* Падзяка філялягічнага факультэта Беларускага дзяржаўнага ўнівэрсытэту (2023);
* Грамата Нацыянальнага інстытуту адукацыі (2023);
* Грамата ГА «Саюз пісьменьнікаў Беларусі» (2023).

## Галоўныя рэдактары
* Міхась Шавыркін (1988—2006)
* Ларыса Сагановіч (2006—2007)
* Уладзімер Куліковіч (2007—2009)
* Зоя Падліпская (2009—2019)
* Натальля Шапран (з 2019)

## Крыніцы

## Літаратура
* 
* Беларускія пісьменнікі на старонках часопіса «Роднае слова» : бібліягр. паказ. / Бел. ассац. «Конкурс»; склад. : А. В. Высоцкая [і інш.]. — Мінск : Бел. асац. «Конкурс», 2008. — 256 с — ISBN 978-985-6821-22-9.

## Вонкавыя спасылкі
* Сайт часопіса «Роднае слова»
* Архіў часопіса «Роднае слова» ў Беларускай Інтэрнэт-Бібліятэкі Камунікат

Катэгорыя:Беларускія часопісы
Катэгорыя:Часопісы на беларускай мове
Катэгорыя:Зьявіліся ў 1987 годзе
Катэгорыя:Выданьні, заснаваныя ў 1987 годзе
Катэгорыя:Літаратурныя часопісы
Катэгорыя:Беларускія літаратурныя часопісы
Катэгорыя:Штомесячныя часопісы